Unta seim Bruada Prinzregent Luitpold (1886-1912) hod Minga nacha oan gwoitign wiatschoftlichn und kuiturejn Aufschwung dalebt. De Prinzregentnstross und s Prinzregentntheata san enstandn. Schwabing is ois Kinstlaviatl populea worn, wo an Hauffa bedeitendee Dichda und Mola vakeat san. 1896 is de Mingara Kuituazeitschrift "Die Jugend" zum easchtn Moi aussakema, de wo fian Jugendstui an Nama gebm hod. 1911 is de Kinstlavaeinigung Der Blaue Reiter grindd worn.